पाएं अपने शहर की ताज़ा ख़बरें और फ्री ई-पेपरडाउनलोड करें
हाल ही एक पत्रकार और टीवी एंकर की हार्ट अटैक से मौत हो गई है, जो कोरोना पॉजिटिव भी थे। हर कोई सोच रहा है कि किसी जवान व्यक्ति अचानक हार्ट अटैक से मौत कैसे हो गई? क्या कोविड व हार्ट अटैक से संबंध है?
चीन में कोविड-19 की रिपोर्ट में पाया गया कि अस्पताल में भर्ती रहे कई कोरोना मरीजों में उनमें कार्डियक ट्रॉपोनिन (हृदय की मांसपेशियों में चोट का मार्कर) ऊंचा पाया गया। कई अध्ययनों के बाद डॉक्टर्स का निष्कर्ष आया- कोरोना हार्ट को कई तरह से नुकसान पहुंचा सकता है। गंभीर व कुछ अन्य हल्के संक्रमित रोगियों में वायरस के कारण हृदय की मांसपेशियों में सूजन की समस्या जिसे मायोकार्डिटिस भी कहते हैं, हो सकती है। इससे हृदय का आकार बड़ा हो जाता है, बहुत कमजोर भी। रक्तचाप कम होने लगता है। यूनिवर्सिटी कॉलेज लंदन की कार्डियोलॉजिस्ट प्रो. मारियाना फॉनटाना ने गंभीर रूप से संक्रमित मरीजों की एमआरआई से मांसपेशियों की चोट के सबूत खोजे हैं।
दिल में उठ रहे 4 सवाल
1. मुझे हृदय संबंधित समस्या है, क्या मुझे कोविड-19 इन्फेक्शन होने का खतरा है?
जवाब- नहीं, लेकिन इंफेक्शन किसी को भी हो सकता है। दिल के मरीजों में संक्रमण की आशंका ज्यादा होती है।
2. जिन हृदय रोगियों को डायबिटीज या हाइपरटेंशन है, उन्हें ज्यादा खतरा है? जवाब- हां, डायबिटीज या हाइपरटेंशन जैसी दूसरी बीमारियां भी हैं तो कोरोना से गंभीर नुकसान हो सकता है।
3. मेरी बायपास सर्जरी/एंजियोप्लास्टी हुई है, क्या वैक्सीनेशन सुरक्षित है? जवाब- हां। इसमें कोई समस्या नहीं है। खून पतला करने जैसी दवाइयां चल रही हैं तो डॉक्टर से परामर्श लेकर वैक्सीनेशन करवा सकते हैं।
4. मेरी हार्ट वॉल्व सर्जरी हुई थी, थक्का रोधी दवा ले रहा हूं। क्या वैक्सीन लगवा सकता हूं? जवाब- हां, ब्लड थिनर लेवल की जांच और डॉक्टर से परामर्श के बाद आप वैक्सीन लगवा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn